**Generalitat de Catalunya**

**Consellera de Cultura**

**Hble. Sra. Mariàngela Vilallonga**

**Rambla Santa Mònica, 8**

**08002 Barcelona**

Honorable consellera,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ha decidit en acord de junta o consell d’administració sol·licitar-vos que considereu la concessió de la Creu de Sant Jordi a l’Hospital de Campdevànol (Ripollès), que el proper any 2020 celebrarà el seu Centenari.

La Fundació Privada Hospital de Campdevànol es va constituir el 18 de juliol de 1920 i la seva història parteix d’una iniciativa popular dels mateixos veïns i veïnes del municipi que, amb els anys, ha convertit l’hospital en un centre de referència per tota una comarca rural com és la del Ripollès. Per culminar l’ambiciós projecte que es va posar com a objectiu el municipi el 1917, es va obrir una subscripció popular amb quotes diferents perquè tothom pogués col·laborar-hi. Així mateix, els industrials del poble (paletes, fusters, pintors, etc.) van posar el seu esforç personal perquè l’Hospital fos una realitat.

Des de fa diverses dècades, el centre dóna assistència a la comunitat, on l'Hospital s’ha anat transformant per adaptar-se a les noves exigències d’atenció sanitària. Amb el traspàs de competències a la Generalitat de Catalunya, l’any 1981, l'entitat es va convertir en l’Hospital de la comarca del Ripollès i va passar a formar part de la Xarxa Hospitalària d’Utilització Pública de Catalunya (XHUP), des de la seva creació l’any 1985, com hospital general bàsic. Fins al 1991, l’activitat de la Institució va estar orientada a l’atenció de pacients aguts i, a partir d'aquell any, es va ampliar amb l’atenció a pacients sociosanitaris. D’acord amb les característiques sociodemogràfiques de la població del Ripollès, aquest tipus d'atenció ha evolucionat de manera notable i, actualment, a través de l’Hospital es proporciona servei en règim d’hospitalització, atenció ambulatòria diürna i atenció domiciliària. L’any 1997, la Institució va encetar una nova línia d’activitat i va iniciar la gestió i l'assistència de l’Àrea Bàsica de Salut Ribes de Freser-Campdevànol.

La trajectòria i sobretot el servei que ha portat a terme el centre sanitari al llarg d’aquests cent anys, tan necessària en una comarca rural i envellida com la nostra, creiem que el fa mereixedor de tan preuada distinció. Per tots aquests motius exposats, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ manifesta el seu suport a la petició d’atorgar la Creu de Sant Jordi a l’Hospital de Campdevànol.

Esperant la seva valoració positiva, la saludem ben cordialment.